kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en eo kk kk kk kk kk kk kk kk kk kk de kk de kk kk kk kk kk hbs_cyr kk de kk kk de kk kk kk kk kk uk ky kk ky kk en kk kk kk kk kk kk kk kk kk kk ba kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Қазақ мемлекеттілігі Жошы ханнан басталады - Қазақстандағы Ислам
Шыңғысханның екінші ұлы Шағатайдың үлесіне Қашқария, Жетісу, Маураннахр тиді. Үшінші ұлы Үгедейге батыс Моңғолия мен Тарбағатай аймағы берілді. Кенже ұлы Төле әкесінің қарашаңырағы Моңғолияны мұраға алды.
Бұл ұлыстардың барлығы Қарақорымдағы ұлы қаған Шыңғысханға бағынатын болды. Алайда, 1227 жылы Таңғыт жорығында жүргенде Шыңғысхан аттан құлап мертігіп, сол науқас меңдеп, көп ұзамай қайтыс болады. Шыңғысханнан бұрын бірнеше ай бұрын үлкен ұлы Жошы да Ұлытауда аң аулап жүріп, қапияда қаза тапқан еді.
Өтеміс қажының айтуынша, Жошы ұлысы өз ішінен Ақ орда, Көк орда, Боз орда болып бөлінген. Осының ішінде Ақ орда құрамына Ұлытау, Сегізағаш, Қаратал, Түйсенген, Женд, Баршыкент жерлері енген. Ақ орданы Жошының үлкен ұлы Орда Ежен (Рашид ад-дин) немесе он үшінші ұлы Тоқай Темір (Әбілғазы баһадүр) ұрпақтары биледі. Қазақ хандығының негізін салушы Керей мен Жәнібек хандар осы Ақ орда хандарының ұрпақтары саналады. Яғни, бүгінгі Қазақ мемлекеттілігі Жошы ұлысы, оның ішінде Ақ орданың негізінде қалыптасты.
Қасым-Жомарт Тоқаев 2019 жылы билік тізгінін қолға алған соң Қазақ мемлекеттілігінің басында тұрған Жошы ханға құрмет көрсетіп, Ұлытауда арнайы кешен тұрғызуға шешім қабылдады. Соңғы жылдары Жошы ханға қатысты бірнеше зерттеу жұмыстары да жарық көрді. Күні кеше Ұлытауда өткен Ұлттық құрылтайда Қасым-Жомарт Кемелұлы Жошы хан кесенесіне зиярат жасады. Осы зиярат барысында ҚМДБ төрағасы, Бас мүфти Наурызбай қажы Тағанұлының Құран оқуын базбіреулер «Мұсылман емес адамға бата қайырды» деп сан-саққа жүгіртуде.
Жошы хан кім? Оның діни сенімі қандай еді? Шыңғыс ханға қатысты тарихи деректерде ұлы қаған мен ұлдарының тәңір сенімінде болғандығы айтылады. Дегенмен, жақсы жорамалдарға негіз болатын мәліметтер жоқ емес. Мысалы, Жошы хан кесенесінің мұсылманша өрілуі, қабырғадан арабша «ықпал» (бәлкім Шыңғыс балаларының ішінде алғаш исламның дамуына ықпал еткені үшін бұл сөз жазылған) деген жазудың табылуы, Жошы ханның бір баласының есімін Мұхаммед деп қоюы, Алтын Ордада алғаш исламды қабылдаған төртінші ұлы Берекені бала кезінен медресеге беруі, Алтын Орданың негізін қалаған екінші ұлы Бату ханның жасырын исламды қабылдауы (Жузжани), Жошы ханның бір әйелінің мұсылман болуы, ислам тарихшылары Шыңғыс ханды жамандағанмен, керісінше Жошы ханды мақтауы, Шыңғыс ханның исламның төрт негізін (кәлима-шахадат, намаз, ораза, зекет) қабылдап, қажылыққа келгенде оны қабылдау үшін әлі ойланатын (тәфаккур) сыңай (Шәжратул-Түрік) танытуы т.б оң мәліметтер баршылық. Алайда, тарихи жазбаларда Жошы хан исламды қабылдады деген нақты бірде-бір дерек кездеспейді.
Кеше ҚМДБ төрағасы, Бас муфти Наурызбай қажы Тағанұлы протоколдың негізінде Мемлекет басшысы Қасым-Жомарт Кемелұлымен бірге Ұлытаудағы тарихи кешендерге зиярат жасады. Бірақ, Наурызбай қажы Тағанұлы Қазақ мемлекеттілігінің басында тұрған дара тұлға – Жошы ханға құрмет көрсеткенімен, Құран бағыштағанда оның атын атаған жоқ. Қарасаңыз, кесененің айналасы бұрын қорым болған. Онда  көптеген мұсылмандар жерленген. Наурызбай қажы Тағанұлы Құран оқығанда, сондағы мұсылмандар үшін бата қайырды.
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Атам қазақ: «Білмеген у ішеді» – дейді. Мәселенің анық-қанығынан бейхабар базбір бауырлар сын айтамын деп ифтираға бой алдыруда. Ал мұсылман баласы жел сөзге еруден сақ болуы тиіс. Десе де, исламға дейінгі игіліктерге құрмет көрсету сөлекет емес. Тек шариғат бұйырған әдептен асып кетпесек болғаны. ҚМДБ төрағасы, Бас муфти Наурызбай қажы Тағанұлы Мемлекет басшысымен бірге Жошы хан кесенесіне осы шариғи әдептің аясында зиярат жасады.
Тегтер: басты тақырыпЖошы ханисламқазақ мемлекеттілігіҚазақ хандығыМұхан Исахан
Өзге дін өкілдерін құрметтеу – пайғамбар сүннеті
“Дін мен дәстүр – халық қазынасы” республикалық конференциясы өтті
Ислам күлкінің қандай түрінен сақ болуға шақырады?
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 176 Твитерге 110
Исламның 5 парызы – Ибраһимнің (а.с.) 5 қазынасы
Бөлісу 1207 Твитерге 755
Дұрыс дұға жасау әдебі
Бөлісу 957 Твитерге 598
Төрт мәзһаб – ислам
Бөлісу 732 Твитерге 458
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Қаржы алаяқтарынан қалай сақтанамыз?
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin